laion/Wikipedia-Exotic huggingface dataset:
בית הכנסת קהל ישן בבלגרד

בית הכנסת קהל ישן (בסרבית בכתב לטיני: Stara Sinagoga וכן Il Kal Vježu, בלאדינו: Il Kal Viejo) היה בית הכנסת הספרדי המרכזי של יהודי בלגרד ופעל מ-1690 ועד הפלישה ליוגוסלביה במלחמת העולם השנייה. ב-1908 נחנך בית הכנסת בית ישראל אשר החליף את "קהל ישן" כבית הכנסת המרכזי. ב-1688 במהלך מלחמת האימפריה העות'מאנית-הליגה הקדושה (1683–1699) נכבשה בלגרד על ידי צבא ממלכת הבסבורג. יהודי העיר גורשו ובית הכנסת המרכזי נבזז והועלה באש. ב-1690 עלה בידי הצבא העות'מאני לכבוש מחדש את העיר. מקצת מיהודים שגורשו שבו לשכונה היהודית דורצ'ול והקימו מבנה בית כנסת מרכזי חדש אשר לימים נקרא "קהל ישן". ב-1717, במהלך המלחמה ההבסבורגית-עות'מאנית (1716–1718) נפגע שוב מבנה בית הכנסת ושוקם, וכך גם ב-1739 במהלך המלחמה האוסטרית-עות'מאנית. בשנים: 1752, 1790, 1795 ניזוק בית הכנסת קשות מדליקות שפרצו בו. המבנה שוקם וחזר לפעילות בזכות תרומות שהעבירו יהודי מנטובה. עם עלייתו לשלטון של מילוש אוברנוביץ' בנסיכות סרביה חלה הטבה משמעותית ביחס השלטונות ליהודי בלגרד. הנסיך ביקר בבית הכנסת והעביר תקציבים לשיקומו ולרכישה וכתיבת ספרי תורה חדשים. בספטמבר 1819 נחנך מחדש בית הכנסת המשוקם בטקס חגיגי בהשתתפות הנסיך אוברנוביץ'. הבניין היה חד קומתי ובנוי בצורת מלבן. ארון הקודש פנה לכיוון מזרח. בכל אחד מצידי המבנה היו 9 חלונות. לעזרת הנשים הוביל גרם מדרגות שמוקם בסמוך לכניסה לאולם התפילה. ב-1820 נערך בבית העלמין היהודי בבלגרד טקס גניזה לספרי התורה ותשמישי הקדושה שנפגעו במלחמות השונות. ב-1862 הפגיזו העות'מאנים את בלגרד מעמדותיהם במצודת בלגרד ובית הכנסת נפגע שוב. ב-1864 ערכה הקהילה מגבית לצורך שיקום המבנה וכן מכרה "מקומות מסומנים" לצמיתות ל-60 מעשירי הקהילה לצורך כך. ב-1888, לאחר שהוענקה ליהודי בלגרד הזכות להתיישב בכל חלקי העיר, עזבו רבים מאמידי הקהילה את השכונה התחתית של דורצ'ול, יָאלִייָה (בסרבית: Jalija) ועברו להתגורר בשכונה העילית זֶרֶק (בסרבית: Zerek) וכן באזורים שמחוץ לדורצ'ול. מספר המתפללים הלך והתמעט. ב-1908 נחנך בשכונה העילית בית הכנסת בית ישראל שהיה למרכזי עבור הקהילה הספרדית בבלגרד. במהלך מלחמת העולם השנייה נותר מבנה בית הכנסת "קהל ישן" על תילו. לאחר כינון הרפובליקה הפדרלית הסוציאליסטית של יוגוסלביה יושמה תוכנית בניין עיר חדשה בבלגרד ובמהלכה ב-1952 נהרס מבנה בית הכנסת והוקמה שכונת מגורים, וזאת על אף פניות רבות מראשי יהדות יוגוסלביה ותושבים מקומיים לשקם ולשמר את הבניין לזכר תושבי השכונה היהודית שנרצחו בשואה. ב-2018 נערכו באזור בו שכן בית הכנסת חפירות ארכאולוגיות במימון הקהילה היהודית בבלגרד, נתגלו ונוקו שרידו. פנים בית הכנסת, באתר המרכז לאמנות יהודית Hidden Belgrade (23): Jalija, Belgrade’s lost Jewish neighbourhood, באתר thenutshelltimes.com (באנגלית) הקהילה היהודית בבלגרד, בתוך: צבי לוקר (עורך), פנקס הקהילות - יוגוסלאוויה, הוצאת יד ושם, ירושלים, 1988, עמודים 62-60. אמנות יהודית, בתוך: צבי לוקר (עורך), פנקס הקהילות - יוגוסלאוויה, עמוד 325. בחפירות ארכאולוגיות בעיר העתיקה נתגלו שרידי בית כנסת מהמאה ה-16, באתר novosti.rs (בסרבית).
הלל גלבוע

הלל גלבוע (נולד בשנת 1950) הוא כדורסלן עבר ישראלי בגובה 1.86 מטרים, ששיחק בהפועל מגידו, הפועל חיפה ובנבחרת ישראל. כיום איש עסקים. נולד וגדל בקיבוץ משמר העמק. בנם השני של פרידה ורחמים שעלו לישראל ממולדובה ומעיראק (בהתאמה). ב-21 במרץ 1969 נהרג אחיו הבכור שאול גלבוע, טייס קרב וכדורסלן עבר. אחיו הצעיר, רפי גלבוע, גם הוא כדורסלן עבר. הלל גלבוע נחשף לכדורסל לאחר שאביו הקים בחצר ביתם סל, והוא ואחיו החלו לשחק יחד והתאמנו רבות בקליעות. לאחר שאחיו הגדול שאול התקבל לקורס טיס, ניסה גם הלל להתקבל לקורס, אך נדחה, ואז החליט להישאר בקריירה של הכדורסל. בעונת 1966/1967 הצטרף גלבוע למשמר העמק כשחקן נוער מוכשר. בשנת 1969 התאחדה משמר העמק עם קבוצת עין השופט וקמה קבוצת הפועל מגידו. גלבוע המשיך בקבוצה המאוחדת. לקראת עונת 1972/1973 עבר להפועל חיפה. לדבריו עזב את קבוצת הקיבוץ היות שלא היו מוכנים להשקיע כספים בשביל להביא שחקני חיזוק. בהפועל חיפה שיחק במשך חמש עונות, עד שפרש בגיל 28 בסיום עונת 1978/1979. בשנת 1968 שיחק בנבחרת העתודה תחת המאמן רלף קליין. בשנת 1970 שיחק במסגרת הנבחרת הבוגרת במשחקי אסיה. סך הכל שיחק במשך חמש שנים בנבחרת ישראל הבוגרת, ובעיקר שימש כשחקן ספסל. סטטיסטיקות קריירה: סה"כ נקודות בקריירה: 1830 סה"כ משחקים בקריירה: 195 מקום ברשימת קלעי כל הזמנים: 192 עונות בליגה: 10 סה"כ נקודות בפלייאוף בקריירה: 45 סה"כ משחקי פלייאוף בקריירה: 10 מקום ברשימת קלעי כל הזמנים בפלייאוף: 611 לאחר שבגיל 28 החליט לפרוש מכדורסל, עבד עשר שנים בניגריה כמנהל הרכש של חברת סולל ובונה ובמקביל למד תואר ראשון במנהל עסקים. בשנת 1988 עבר לפלורידה, ארצות הברית, שם למד מחשבים, במקביל שיחק כדורסל חובבני. בשנת 1995 חזר לישראל וב-1996 מונה להיות מנהל החוזים של חברת אינטל בקריית גת. בשנת 2000 מונה למנהל החוזים של כביש חוצה ישראל. בשנת 2003 חזר לניגריה ועבד כמנכ"ל חברה גדולה שעיסוקה במוצרים אלקטרו מגנטים. בשנת 2016 חזר לישראל. פרופיל שחקן, אתר המנהלת ראיון על שאול גלבוע בערוץ הספורט - 2018 הלל גלבוע - צאצאים קיפרמן-מושינסקי "בלדה לעוזב קיבוץ", כתבה של יוסי ועקנין גידי ליפקין, ‏מהפרקט לחוד החנית: הטרגדיה של שאול גלבוע, באתר ONE‏, 21 באפריל 2015 הלל גלבוע (2018-04-17), ראיון על שאול גלבוע בערוץ 5 2018, נבדק ב-2018-11-03 "בלדה לעוזב קיבוץ"|https://docs.wixstatic.com/ugd/e77459_05f30aaebf71405397ffe5c656a130b6.pdf Art-Up LTD, מנהלת ליגת העל בכדורסל | היסטוריה | קלעי כל הזמנים | הלל גלבוע, באתר basket.co.il
רועי לוי

האם התכוונתם ל... רועי לוי (קומיקאי) (יליד 1976) – קומיקאי ישראלי רועי לוי (קצין) (1979–2023) – היה קצין ישראלי בדרגת אל"ם רועי לוי (ראש עירייה) (יליד 1980) – פוליטיקאי ישראלי, ראש עיריית נשר
סיגני (אי)

האי סיגני (בנורווגית: Signy Island) הוא אי תת-אנטארקטי קטן באיי אורקני הדרומיים של אנטארקטיקה. שמו ניתן לו על ידי צייד הלווייתנים הנורווגי פטר סרלה, על שם אשתו, סיגני תרזה. אורכו של האי הוא כ-6.5 ק"מ ורוחבו כ-5 ק"מ והוא מתרומם לגובה 288 מ' מעל פני הים. חלק גדול ממנו מכוסה בקביעות בקרח. טווח הטמפרטורות הממוצע הוא בין 0° צלזיוס לסביבות 10°- צלזיוס בחורף (כלומר, ביולי). טמפרטורות קיצוניות מגיעות ל-12° ו-44°-. הסקר הבריטי האנטארקטי מחזיק את תחנת המחקר סיגני, תחנה מדעית למחקר ביולוגי. הבסיס נפתח ב-18 במרץ 1947, באתר של תחנת ציידי לווייתנים קודמת, שהתקיימה שם בשנות ה-20' של המאה ה-20. התחנה הייתה מאוישת לאורך כל השנה עד 1996; מאז היא מיושבת רק מנובמבר עד אפריל. שוכנים בה 10 אנשים. ארגון BirdLife International הכיר באי כאזור ציפורים בעל חשיבות (IBA), משום שהוא מקיים מושבת קינון לעופות ים שונים במספרים ניכרים. ציפורים שבזכותן נחשב האי לאתר שימור משמעותי הן יסעור ענק דרומי (2300 זוגות), יסעורון וילסון (200,000 זוגות), קורמורן קיסרי (800 זוגות) וחמסן חום (100 זוגות). עופות אחרים המקננים על האי הם פינגווין רצועת הסנטר (19,500 זוגות), פינגווין אדלי (16,900 זוגות), פינגווין לבן אוזן (750 זוגות) ועוד. כלבי ים ודל ממליטים בחורף על קרח הים המקיף את האי. BAS page on Signy Another page on Signy from the British Antarctic Survey (Heritage Stations) "מי אנחנו", בהוצאת המועצה לחקר הסביבה הטבעית האי סיגני, נתוני אזור צפרות: אזורי ציפורים חשובים, הוצאת "צפרות בינלאומית", 2013
אברהם סופר

האם התכוונתם ל... אברהם סופר אברהם – רופא ישראלי העוסק בתחום "רפואה והלכה". אברהם סופר (משפטן) – משפטן יהודי אמריקאי, שכיהן כיועץ המשפטי של משרד החוץ האמריקאי. אברהם סופר (רב) – רב, חתן פרס ישראל לספרות תורנית, וחתן פרס הרב קוק. אברהם סופר (שחקן) (אנ') – שחקן יהודי-אמריקאי אברהם ראובן הכהן סופר – מקובל, מחכמי פראג במאה ה-17. מחבר הספר ילקוט ראובני. אברהם שמואל בנימין סופר – בנו של החת"ם סופר ויורשו כרבה של פרשבורג וראש הישיבה בה.
Let You Love Me

"Let You Love Me" (בעברית: תן לך לאהוב אותי) הוא סינגל שהוקלט על ידי הזמרת-יוצרת הבריטית ריטה אורה, מתוך אלבומה השני, Phoenix. השיר יצא לאור ב-21 בספטמבר 2018, כסינגל הרביעי מתוך האלבום. עם יציאתו נכנס השיר אל המקום הראשון במצעד שבלטביה, השני במצעד שבסקוטלנד, והרביעי במצעד הסינגלים הבריטי. השיר נכתב והופק על ידי ריטה אורה, פרד אגיין, פין קין, לינוס ויקלונד, נוני באו ואילסי ג'ובר. השיר הוא שיר בסגנון האלקטרופופ. השיר זכה להצלחה רבה כאשר קיבל את תואר הכסף בבריטניה, על סך מכירות של למעלה מ-200 אלף עותקים. בעקבות כניסתו של השיר אל העשירייה הפותחת במצעד הסינגלים הבריטי, הפכה אורה לאמנית הבריטית עם מספר השירים הגבוה ביותר בעשירייה הפותחת במצעד זה. הווידאו קליפ המלא שיצא עבור השיר הועלה לערוץ היוטיוב של ריטה אורה ב-21 בספטמבר 2018. הקליפ בוים על ידי מליה ג'יימס וצולם בלונדון. לאורכו של הקליפ, ניתן לראות את אורה מבלה במועדון לילה. נכון לדצמבר 2019, מונה הצפיות של הקליפ עומד על כ-395 מיליון צפיות. מידע על הסינגל "Let You Love Me" באתר מיוזיק בריינז סרטון השיר "Let You Love Me" באתר יוטיוב השיר בטיידל השיר במצעד שבלטביה השיר במצעד שבסקוטלנד השיר במצעד הסינגלים הבריטי "Single Review: Rita Ora – Let You Love Me". A Bit Of Pop Music (באנגלית אמריקאית). 2018-09-20. נבדק ב-2018-11-03. Reed, Ryan (2018-09-21). "Rita Ora Dances With Stranger in Video for New Song 'Let You Love Me'". Rolling Stone (באנגלית אמריקאית). נבדק ב-2018-11-03. www.bpi.co.uk "Rita Ora enters Official Chart history books with Let You Love Me" (באנגלית). נבדק ב-2018-11-03. Rita Ora (2018-09-21), Rita Ora - Let You Love Me [Official Video], נבדק ב-2018-11-03 Baines, Huw. "Rita Ora Posts Video For New Single Let You Love Me - Stereoboard". Stereoboard.com (באנגלית). נבדק ב-2018-11-03. Auszeichnungen Archiv, IFPI Austria - Verband der österreichischen Musikwirtschaft (בגרמנית) www.aria.com.au Certificazioni - FIMI, www.fimi.it (באיטלקית) Gold & Platinum, RIAA (באנגלית) ultratop.be - ULTRATOP BELGIAN CHARTS, ultratop.be CERTIFICADOS – Pro-Música Brasil, pro-musicabr.org.br BVMI | Datenbank, www.musikindustrie.de Certificeringer | IFPI, www.ifpi.dk Goud/Platina, nvpi.nl IFPI, www.ifpi.no The Official New Zealand Music Chart, THE OFFICIAL NZ MUSIC CHART (באנגלית) ZPAV :: Bestsellery i wyróżnienia - Wyróżnienia - Platynowe płyty CD - Archiwum, bestsellery.zpav.pl The Official Swiss Charts and Music Community, www.swisscharts.com Try the TIDAL Web Player, listen.tidal.com (באנגלית) RITA ORA "Let You Love Me" | (Radio Date: 28/09/2018), radiodate.it (באנגלית) Top 40/M Future Releases | Mainstream Hit Songs Being Released and Their Release Dates ..., ‏2018-10-04 Let You Love Me (Möwe Remix) - Single by Rita Ora (באנגלית בריטית), נבדק ב-2018-12-21 Poison (Acoustic) de Rita Ora sur Amazon Music - Amazon.fr, www.amazon.fr Let You Love Me (James Hype Remix) by Rita Ora on Amazon Music - Amazon.co.uk, www.amazon.co.uk
מרסי ג'ונסון

מרסי ג'ונסון אוקוג'י (באנגלית: Mercy Johnson Okojie; נולדה ב-28 באוגוסט 1984) היא שחקנית ניגרית. ג'ונסון נולדה בלאגוס לדניאל ג'ונסון, קצין לשעבר בחיל הים, ואליזבת ג'ונסון, הילדה הרביעית במשפחה מתוך שבעה. מיד לאחר סיום לימודיה בתיכון, היא נבחנה לתפקיד בסרט The Maid, סרט ששיגר אותה לסטטוס של כוכבת. ההופעה שלה בסרט הובילה לתפקידים בסרטים פופולריים, כגון Hustlers, Baby Oku in America, War in the Palace, ועוד רבים. ב-2009 היא זכתה בפרס שחקנית המשנה הטובה ביותר בפרסי האקדמיה האפריקאית לקולנוע, ואז בפרס השחקנית הטובה ביותר בטקס פרסי 2013 אפריקה קסם לצופים בחירה פרסים עבור תפקידה בסרט הקומדיה Dumebi the Dirty Girl. בדצמבר 2011, היא הייתה הסלבריטאית הניגרית עם מירב החיפושים בגוגל, מעמד שהשיגה שוב ב-2012. מאז ה-1 באפריל 2017 היא מחזיקה בתפקיד היועצת הבכירה המיוחדת למושל מדינת קוגי בנושאי אמנות ובידור. ג'ונסון נשואה לנסיך אודיאנוסן אוקוגי מאז 2011 ויש להם 3 ילדים. מדיה וקבצים בנושא מרסי ג'ונסון בוויקישיתוף מרסי ג'ונסון, ברשת החברתית אקס (טוויטר) מרסי ג'ונסון, במסד הנתונים הקולנועיים IMDb (באנגלית) "After 3 kids in 3 years, I needed a break - Mercy Johnson-Okojie". vanguardngr.com. 20 באוגוסט 2016. {{cite web}}: (עזרה) "Get busy with your life, I will have baby number 4 - Mercy Johnson blasts critics". Daily Post Nigeria. "Mercy Johnson Biography, Life History, Profile & Movies - NaijaGistsBlog Nigeria, Nollywood, Celebrity ,News, Entertainment, Gist, Gossip, Inspiration, Africa". naijagists.com. Naija, Famous. "Otelo Burning". bellanaija.com. Bella Naija. "Mercy Johnson is Google Most Searched Celebrity in Nigeria. - Vanguard News". vanguardngr.com. 30 בדצמבר 2011. {{cite web}}: (עזרה) "Mercy Johnson to husband: 'I have memorized you like a verse in the Holy Bible' - Vanguard News". vanguardngr.com. 20 במאי 2017. {{cite web}}: (עזרה)
מפלגת הירוקים (רוסיה)

המפלגה האקולוגית הרוסית "הירוקים" (ברוסית: Российская экологическая партия «Зелёные») היא מפלגה פוליטית רוסית שהוקמה ופורקה מספר פעמים (התקיימה בשנים 1992–2002, 2008–2012). היא הוקמה מחדש בשנת 2012 ומהווה לתנועה חברתית בתחום הסביבה. המפלגה דוגלת בסביבתנות, קיימות, הישענות על דמוקרטיה שורשית, אי-אלימות, וצדק חברתי ומהווה למפלגה ירוקה. המפלגה חרתה על דגלה את נושא איכות הסביבה, בעבר הייתה המפלגה מזוהה עם רעיונות כגון שיפור מעמד העובדים והפועלים, שיפור זכויות האזרח והמהגרים, מניעת התערבות בסכסוכים אלימים בעולם (למעט למטרות הומניטריות), קידום מעמד האישה ועוד. המפלגה זוכה לתמיכה בעיקר בערים הקטנות ובמחוזות דרום רוסיה. המפלגה הוקמה לראשונה בשם המפלגה האקולוגית השמרנית KEDR בשנת 1992 ביוזמתו של יבגני בליאייב, שכיהן כרופא התברואה הראשי של רוסיה משנת 1990 ועד 1996, בתפקיד שלא ניתנה לו חשיבות רבה. ב-2002 הפכה למפלגה האקולוגית הרוסית "הירוקים" והשתתפה בבחירות לרשויות המקומיות ברוסיה וגרפה 7.58% במחוז סמרה וזכתה לנציגים בדומה המחוזית. עד 2007 נאסר על המפלגה להתמודד בבחירות הפרלמנטריות ברוסיה בשל מספר גדול של חתימות מזויפות (17% יותר מ-5% המותרים) ברשימות התמיכה שלהם. ב-2008 הוחלט בקונגרס המפלגה להפוך המפלגה לתנועה אקולוגית וחברי המפלגה התפקדו לתנועת רוסיה הוגנת. בשנת 2012 חברי התנועה החליטו לרשום את התנועה כמפלגה פוליטית ולא כתנועה חברתית. למפלגה שלושה נציגים בלבד במחוזות רוסיה. בממשל הפדרלי היה למפלגה את גנאדי אונישצ'נקו כנציג בכיר, הוא עמד בראש השירות הפדרלי לפיקוח בתחום הגנת זכויות הצרכן והיה רופא התברואה הראשי של רוסיה והפוליטיקאי הירוק שהגיע לתפקיד הבכיר ביותר בתולדות המפלגה. אחד מחברי המפלגה הידועים הוא מנחה הטלוויזיה היהודי לאוניד יעקובוביץ' והאוליגרך אלכסנדר לבדב. בבחירות לנשיאות רוסיה המפלגה תמכה לאורך השנים במועמדי השלטון, בין אם היו אלה בוריס ילצין, דמיטרי מדבדב או ולדימיר פוטין. ברמה הפדרלית הישג השיא של המפלגה היה במהלך הבחירות הפרלמנטריות ברוסיה 1995, כאשר הצביעו לה 962,195 איש שהעניקו לה 1.39%, אך זה לא הספיק כדי לעבור את אחוז החסימה והצלחתה הוא בעיקר ברמה האזורית והמחוזית. כך למשל, בבחירות לרשויות המקומיות ברוסיה שנערכו בספטמבר 2018 המפלגה גרפה 6.63% בבחירות למועצת העיר קרסנויארסק וקיבלה מנדט אחד. בבחירות למושל חברובסק המפלגה שלחה מועמד מטעמה. בישיבת המועצה המרכזית של המפלגה צורפה לשורות המפלגה סגנית השר למשאבי טבע ואיכות הסביבה של מחוז קלינינגרד ליודמילה פופלאבסקאיה. מדיה וקבצים בנושא מפלגת הירוקים בוויקישיתוף אתר האינטרנט הרשמי של מפלגת הירוקים
מרון גטנט

מרון גטנט (באמהרית: ሜሮን ጌትነት) היא שחקנית, משוררת, ומחזאית אתיופית. היא אחת הכוכבות העולות בארצה, ומופיעה בטלוויזיה ובקולנוע. התפקיד הידוע ביותר שלה הוא בתור מאזה אשנאפי, בסרט עתיר השבחים "דיפרט". החל משנת 2013, גטנט מככבת בסדרת הדרמה האתיופית "דנה", בה היא מגלמת כתבת עיתונות בשם הלינה. גטנט הופיעה בבכורתה הקולנועית הבינלאומית בסרט "דיפרט" ב-2014, בהפקתה של אנג'לינה ג'ולי. בסרט, המבוסס על סיפור אמיתי, היא מגלמת את מאזה אשפאני, עורכת דין אשר נלחמת במסורת הפטריארכלית של "טלפה", או חטיפת נערות לשם נישואים, והאשמת הקורבן המתנגדת. בספטמבר 2014, בבכורה של הסרט באדיס אבבה, הקרנת הסרט בוטלה בפתאומיות עקב צו בית משפט נגד הצגתו באתיופיה. הבכורה הבינלאומית של הסרט התקיימה בפסטיבל סאנדנס 2014, בו גטנט נכללה ברשימת "10 השחקנים לצפות בהם". גטנט לומדת לתואר שני בפיתוח והאמנויות באוניברסיטת אדיס אבבה. היא נשואה, ולה שני ילדים. מרון גטנט, במסד הנתונים הקולנועיים IMDb (באנגלית) Turan, Kenneth (21 ינו' 2014). "Ethiopian filmmaker hopes 'Difret' will make a difference". Los Angeles Times. {{cite news}}: (עזרה) Kazanjian, Dodie (18 באוקטובר 2015). "Julie Mehretu on Helping to Make the Powerful (and Angelina Jolie Pitt–Produced!) Ethiopian Film Difret". Vogue. {{cite web}}: (עזרה) "5 Must Watch Ethiopian Drama Series". Buzz Kenya. Difret review: a one-girl revolution, Tara Brady, Irish Times, Nov 3, 2018 Felperin, Leslie (5 במרץ 2015). "Difret review – the true story of a rape victim who fought back". The Guardian. {{cite news}}: (עזרה) Ethiopian Film "Difret" - A Story of Resilience Premieres at Sundance 2014 Tadius Magazine, January 20, 2014 https://etmdb.com/en/people/44/merongetnet Meron Getnet (ሜሮን ጌትነት)], EtMDB "Ethiopia: "Hagere, Hizbe, Kibre" (My Country, My People, My Honor)". SomalilandPress. 18 בנובמבר 2014. אורכב מ-המקור ב-2018-04-01. נבדק ב-2018-11-03. {{cite news}}: (עזרה) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מרון גטנט".
סקסטנט

סקסטנט (באנגלית: Sextant) הוא מכשיר מכני-אופטי למדידת זוויות, המשמש בעיקר לצורכי ניווט. המכשיר הומצא במחצית הראשונה של המאה השמונה עשרה. שמו בא מהמילה הלטינית Sexstas שפירושה שישית (1/6), וזאת משום שהדגמים הראשונים של מכשיר זה היו בעלי קשת מדידה של שישית המעגל, 60 מעלות. עם פיתוח ושילוב של טכנולוגיה אופטית, הוכפלה פי שניים קשת המדידה ל-120 מעלות, אך שמו השתמר. מכל עזרי הניווט, הסקסטנט הוא שמייצג ומסמל את יכולתו של האדם לנווט בלב ים, ללא כל קשר אל חוף מוכר. הסקסטנט הוא מכשיר חיוני ביותר במציאת מיקום על ידי ניווט אסטרונומי. הסקסטנט מורכב ממראות שמעבירות את אור הַגֶּרֶם השמימי לעיגול המכיל בחציו מראה (המחזירה לעין את הגוף השמימי) ובחציו השני זכוכית שקופה (המראה את האופק). על ידי שינוי הזווית של המראה בחלק העליון של המכשיר "מורידים" את הגוף השמימי עד שהוא משיק לאופק, וכך מוצאים את הזווית בינו לבין האופק. כדי למנוע נזק לעין מצפייה ישירה בשמש, נעשה שימוש בעדשות כהות אשר מקטינות את אור השמש. יש צורך בשני תנאים לביצוע מדידות אמיתיות במכשיר: שהגוף השמימי ייראה בבהירות ולא יכוסה בעננים או באובך. שהאופק ייראה בבהירות כקו חד ללא הפרעות ערפל, אובך וכדומה. מסיבה זו מדידת זוויות בלילה אינה יעילה כי עקב החשיכה קו האופק יראה קרוב יותר ולא במרחק האמיתי. סקסטנט חלקי הסקסטנט מציאת הרוחב הגאוגרפי על ידי מדידת גובה השמש בעת הצהריים במכשיר הסקסטנט מד זווית אצטרולב מטה יעקב רב חובל אברהם אריאל, סיפורו של סקסטנט באתר משמר המורשת הימית. סקסטנט, באתר אנציקלופדיה בריטניקה (באנגלית) יצחק קוראל אלמוג ערך זה הוא קצרמר בנושא ימאות. אתם מוזמנים לתרום לוויקיפדיה ולהרחיב אותו.
הלנה מורנו

הלנה מורנו (בפורטוגזית: Helena Moreno; נולדה ב-29 בפברואר 1989) היא שחקנית מאנגולה, אשר הופיעה במספר טלנובלות אנגוליות. הלנה מורנו נולדה ב-29 בפברואר 1989 בלואנדה, אנגולה. משפחתה הייתה ענייה, ובית הילדות שלה היה צריף ללא חלונות בשכונת מצוקה. למרות זאת, היא מצהירה כי הילדות שלה הייתה מאושרת. הופעת הטלוויזיה הראשונה שלה הייתה ב-2002, כאשר קיבלה תפקיד קטן בטלנובלה Revira Volta. בעקבות תפקיד זה, היא קיבלה תפקיד קבוע בטלנובלה אחרת, Sweet Pitanga בתפקיד וזה אנריקס פריירה. זה הוביל רדיו לעבוד בתור מנחה לתוכנית Bombástico. היא המשיכה לעבוד בז'אנר, ובשנת 2012 היא לוהקה בתפקיד מריסה למוס בסדרה Windeck. היא זכתה לאות כבוד בשנת 2014 במסגרת חגיגת תרומות נשות אנגולה לאמנויות. מחוץ לתחום הבידור, מורנו עבדה גם כמורה לשפה הפורטוגזית בבית ספר אמריקאי. ב-2016 נולד הילד הראשון של מורנו עם בן זוגה מילטון מיגל. הם קראו לו בשם הלטון, הלחם של שני שמותיהם. מדיה וקבצים בנושא הלנה מורנו בוויקישיתוף הלנה מורנו, במסד הנתונים הקולנועיים IMDb (באנגלית) ""Houve uma vez que eu mijei-me, porque não conseguia pedir ao professor para ir a casa de banho" – Helena Moreno". AngoRussia. 7 באפריל 2014. {{cite web}}: (עזרה) "Helena Moreno Uma Talentosa Actriz" (בפורטוגזית). PlatinaLine. 4 באפריל 2014. {{cite web}}: (עזרה) "Huambo: Gala de beneficência distingue mulheres mais destacadas da sociedade". ANGOP. 31 במרץ 2014. {{cite news}}: (עזרה) "Actriz angolana Helena Moreno está grávida do seu primeiro filho com Milton Miguel" (בפורטוגזית). PlatinaLine. 3 במרץ 2016. {{cite web}}: (עזרה) "Actriz Helena Moreno realiza chá de bebé do primeiro filho". PlatinaLine. 3 באוגוסט 2016. {{cite web}}: (עזרה)
ארבלה צ'רצ'יל

ארבלה צ'רצ'יל (באנגלית: Arabella Churchill; ‏23 בפברואר 1648 – 4 במאי 1730) הייתה פילגשו של ג'יימס השני, מלך אנגליה, ואם ארבעה מילדיו. בתו של האציל וינסטון צ'רצ'יל ושל רעייתו אליזבת, והייתה אחותו של ג'ון צ'רצ'יל, הדוכס הראשון ממרלבורו. היא התחילה לנהל מערכת יחסים עם המלך ג'יימס כשעוד היה דוכס יורק והיה נשוי לאן הייד, באותה שנה החלה לשמש גם כמלווה הרשמית של אן, היא ילדה מג'יימס שני ילדים במהלך חייה של הייד. היא תוארה כ"גבוהה, חיוורת ורק עור ועצמות", יש שאמרו שהרבתה גם להראות שנינות ואינטליגנציה. ב-1680 נישאה לצ'ארלס גודפריי וממנו ילדה שלושה ילדים נוספים. מג'יימס, מלך אנגליה: הנרייטה פיץ-ג'יימס (אנ') ג'יימס פיץ-ג'יימס (אנ') הנרי פיץ-ג'יימס (אנ') ארבלה פיץ-ג'יימס מצ'ארלס גודפריי: פרנסיס גודפריי שארלוט גודפריי אליזבת גודפריי מדיה וקבצים בנושא ארבלה צ'רצ'יל בוויקישיתוף Arabella Churchill באתר The Peer Page ארבלה צ'רצ'יל, באתר "Find a Grave" (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
AR-15

AR-15 (באנגלית: ArmaLite AR-15) הוא רובה סער (רוס"ר) אמריקני בעל נצרה בוררת בקליבר 5.56 מ"מ. הרובה פותח על ידי חברת ארמלייט ויוצר על ידיה ועל ידי חברת קולט. רובה זה היה חדשני בתכנונו והשפיע רבות על עולם הנשק האמריקאי, ומאפייניו החדשניים נהפכו לתקן החדש בכל הנוגע לרובים אוטומטיים. השפעתו הגדולה ביותר היא היותו אב-הטיפוס האזרחי לרובה M16 הצבאי. רובה ה-M16 משמש כרובה השירות האישי של רוב חיילי הכוחות המזוינים של ארצות הברית מאז שנת 1964, כנשקם האישי של רוב חיילי צה"ל מאז שנות ה־90 של המאה ה־20 (לצד ה-M4A1 קרבין והתבור X-95 פלאט-טופ בחי"ר) ורובה השירות של צבאות רבים בעולם. המאפיינים החדשניים של הרובה היו: "Pistol Grip" - ידית אחיזה ליד בסגנון ידית אקדח, היורדת בזווית תלולה מלפני שמורת ההדק ומנותקת מהקת. ידית אחיזה החליפה את הידית המעוקלת שחיברה בין המתפסים לקת והייתה אופיינית לרובים רבים ובפרט לרובי ציד ורובי צלפים. קת בגובה הקנה: תכונה המשפרת את הדיוק בירי אוטומטי, שכן הרתע הנוצר כתוצאה מהירי מועבר בקו ישר אל הקת בניגוד לקת הקלאסית הנמוכה יותר, דבר שגרם לרובה להסתובב סביב ציר האחיזה ולקנה "לקפוץ" למעלה. כוונות ברזל מוגבהות כאשר הכוונת האחורית משמשת גם כידית נשיאה. שימוש בקליבר חדש - 5.56x45 מ"מ נאט"ו (0.223 רמינגטון) במקום ה-7.62x51 מ"מ נאט"ו (0.308 וינצ'סטר) ששימש עד אז את רובי השירות של צבאות המערב. הקליבר החדש היה קטן יותר עם פחות אבק שרפה שחור, דבר שהקטין את הרתע בעת הירי והגביר את הדיוק בירי אוטומטי. הרובה היה עשוי ממתכות ופלסטיק, ומעצה סינתטי החליף את המעצה הקלאסי שהיה עשוי מעץ. ארמלייט ייצרה את הרובה עד 1959, אז מכרה את זכויות הייצור לחברת קולט בשל קשיים כלכליים, וזאת ייצרה אותו עד 1964. בשנות ה-60 של המאה ה-20 פותחה לרובה גרסת קרבין - CAR-15. החל מאמצע שנות ה-60 הוא הוחלף על ידי רובה ה-M16, בהתחלה בצבא ארצות הברית ואחר כך ברוב צבאות העולם. עם זאת, הוא נשאר בשימוש מוגבל בקרב אזרחים. בזכות הצלחתו הגדולה, יצרני נשק רבים פיתחו ושיווקו רובים תואמי AR-15: חלקם רק בצורה הכללית (עם המעצה המודרני והחדשני) וחלקם עד לזהות ברמת החלקים והמכלול. רובים אלו קרויים "רובים בסגנון AR-15" רובי AR-15 ותואמיהם משווקים עד היום גם בשוק הנשק האזרחי בארצות הברית, אך עם מכלול המוגבל לפעולה חצי-אוטומטית בלבד, ללא אפשרות לביצוע ירי אוטומטי מלא. מדיה וקבצים בנושא AR-15 בוויקישיתוף ערך זה הוא קצרמר בנושא אמצעי לחימה. אתם מוזמנים לתרום לוויקיפדיה ולהרחיב אותו.
מאיומי (סרט)

מאיומי (בהנגול: 마유미), ידוע גם כ"מאיומי: הטרוריסטית הבתולה" הוא סרט דרום קוריאני משנת 1990 בבימויו של שין סאנג-אוק המבוסס על האירוע בטיסה 858 של קוריאן אייר. הסרט נבחר כנציג הדרום קוריאני לטקס פרסי האוסקר ה-63 בקטגוריית: הסרט הזר הטוב ביותר, אך בסופו של דבר לא הצליח להתקבל כמועמד. שני סוכנים חשאיים צפון קוריאניים, המחזיקים בדרכונים מזויפים עם השמות "שינאיצ'י" ו"מאיומי", מתכננים להפציץ מטוס דרום קוריאני בעת שהותו באוויר. הם מסתננים למטוס אחר לאחר שהם מטמינים את הפצצות. לאחר שהמטוס מתרסק וכל הנוסעים נהרגים בעודם באוויר, מתכננים השניים לבצע פיגוע נוסף, הפעם פיגוע התאבדות. הגבר (שינאיצ'י) מצליח להתאבד אך צוותים רפואיים באים לטפל בניסיון ההתאבדות של האישה (מאיומי). המשטרה תופסת את מאיומי. במהלך החקירה, כאשר היא עדה לסבלן של משפחות הקורבנות שנותרו בחיים ללא יקיריהם, היא מבקשת שיוציאו אותה להורג, מתוך אמונה שזהו העונש הראוי היחיד למעשיה. הסרט מבוסס על סיפור חייה של קים היון-ווי, סוכנת צפון קוריאנית שמורתה ליפנית הייתה יאקו טאגוצ'י, חטופה יפנית שנחטפה על ידי קוריאה הצפונית. קים שוחררה סופית בשנת 1998 ו-12 שנה לאחר מכן פגשה את בנה של יאקו ובישרה לו שאמו עדיין חיה. מאיומי (סורה קים) שינאיצ'י (לי האק-ג'אה) יאקו טאגוצ'י (ראיקו אושידה) "מאיומי", במסד הנתונים הקולנועיים IMDb (באנגלית) "מאיומי", במסד הנתונים הקולנועיים KinoPoisk (ברוסית) "MAYUMI VIRGIN TERRORIST". The Complete Index to World Film. נבדק ב-2009-06-25. Mayumi (1990) - IMBd "Ma Yumi (Mayumi(Mayumi))(1990)". Korean Movie Database (KMDb). נבדק ב-2009-06-25. "עותק בארכיון" 마유미 (בקוריאנית). www.cine21.com. אורכב מ-המקור ב-2016-03-03. נבדק ב-2009-06-25. 마유미 (1990) (בקוריאנית). Korean Movie Database (KMDb). נבדק ב-2009-06-25. Margaret Herrick Library, Academy of Motion Picture Arts and Sciences KAL Bomber Meets Abduction Victim's Family, צ'וסון מדיה, 2009
כמון (פירושונים)

האם התכוונתם ל... כמון – צמח תבלין כמון (יישוב) – יישוב קהילתי בישראל הר כמון – הר בגליל התחתון